Kui loomapidaja toob oma karja veise, kellega on pass juba kaasas, teeb ta järgmise sissekande veisepassi enda kohta ise. Passi  tagaküljele tuleb märkida ehitise number, millesse karja toodud loom paigutati; loomapidaja nimi, äriregistrikood ning aadress. Kui veis müüakse või saadetakse tapamajja, peab loomapidaja hoolitsema selle eest, et veisega läheks kaasa ka pass. Sel juhul tuleb PRIAle looma liikumisest registrivormiga teada anda, et looma liikumine saaks registrisse kirja. Veise saatmise puhul ELi liikmes- või kandidaatriiki peab veisepass samuti loomaga kaasa minema.